
                                                                                             Anexă la H.C.L  nr.78 /2026
REGULAMENT DE FUNCŢIONARE AL PARCĂRILOR CU PLATĂ DIN MUNICIPIUL VULCAN
Cap.I.	 DISPOZIŢII GENERALE
Art.1  Prezentul regulament reglementează oprirea, parcarea și taxarea autovehiculelor în municipiul Vulcan, cât și aplicarea contravențiilor în cazul nerespectării acestui regulament.
Art.2 Regulamentul de funcţionare se aplică la parcările cu plată pe domeniul public  în sectoarele delimitate prin indicatoare rutiere, parcare cu plată, însoţite de adiţionalul inscripţionat cu tariful orar, orarul de funcţionare şi sistemul de taxare.
Art.3 Au dreptul la folosirea parcărilor publice deținătorii autovehiculelor, persoane fizice sau juridice care se conformează prescripțiilor prezentului regulament și altor reglementări legale cu privire la oprirea/ staționarea/parcarea autovehiculelor în parcări publice.
Art.4  În sensul prezentului regulament următorii termeni se definesc astfel :
a) Parcare – spaţiul destinat în mod special staţionării autovehicullelor, semnalizat prin indicatoare şi marcaje care îl delimitează de partea carosabilă a drumului sau restul demeniului public sau privat;
b) Parcare publică – totalitatea parcărilor amenajate în condiţiile stipulate la lit.(a) aflate pe domeniul public şi privat al Municipiului Vulcan;
	Art.5 Parcările cu plată, sunt parcările amenajate pe str. Preparației în zona pieții agroalimentare și pe bulevardul Mihai Viteazu de la B.C.R până la motel Oana. Celelalte parcări din Municipiul Vulcan sunt parcări rezidențiale, inchiriate în urma unei licitații publice. 
Art.6 Orarul de funcţionare al parcărilor cu plată în municipiul Vulcan este zilnic de luni până duminică 8.00-18.00 .
Art.7  În toate parcările cu plată din Municipiul Vulcan se vor amenaja locuri speciale pentru persoanele cu handicap/dizabilități, semnalizate corespunzător prin marcaje și indicatoare specifice , conform Legii 448/2006 privind protecția și promovarea drepturilor persoanelor cu handicap, republicată și cu respectarea indicatorilor tehnici din Normativul NP 051/2012.
Art.8 Sunt exceptate de la plata taxei de parcare autovehiculele aparţinând următoarelor proprietari şi categorii:
      a)     vehicule de intervenţie, Salvare, Pompieri, Poliţie, Jandarmerie, Poliţiei Locală, Serviciile de salubrizare,  ale căror vehicule se află în misiune și autoturismele Spitalului municipal Vulcan. 
       b)    persoanele cu handicap locomotor posesoare a autovehiculelor adecvate.
      Art.9 Se interzice parcarea maşinilor agricole, vehiculelor industriale, camioanelor, atelajelor cu tracţiune animală, a tuturor mijloacelor  de transport a cărui gabarit depăşeşte limitele de marcare a locurilor de parcare. Este interzisă parcarea vehiculelor tip rulotă sau remorcă, respectiv ansamblurile de la vehiculele care conțin asemenea mijloace de transport, a motocicletelor, mopedelor și bicicletelor .



Art.10 Staționarea sau parcarea în parcările cu plată a autovehiculelor este reglementară dacă utilizatorul îndeplinește cumulativ următoarele obligații:
· fac dovada plății;
· nu depășesc timpul de staționare la care au dreptul potrivit termenului de valabilitate a plății;
· ocupă regulamentar un loc de parcare, doar în parcările publice cu plată, în interiorul/ între marcaje, fără a ieși  în afara acestora astfel stănjenind circulația rutieră și alți conducători auto care doresc să parcheze.
Art.11 Se interzice  subînchirierea locului de parcare care a fost licitat. Contractul de închiriere pentru locul de parcare nu este transmisibil.
Cap.II	   TARIFELE DE TAXARE ŞI INSTRUMENTE DE PLATA A TAXEI DE PARCARE
Art.12 (1)Parcările cu plată vor fi parcări cu plată de scurtă durată, taxate la oră în  intervalul orar  8.00 – 18.00 sau în  baza unui abonament de 30 de zile.
             (2) Tariful care se aplică pentru o oră/autovehicul este :
	
	
	
	
	


· optiune plată prin sms-tarif    -  0,4 EURO /fără TVA
· optiune plată prin card -tarif   - 2,24 lei/1h /TVA inclus
· optiune plată prin card abonament-111,90 lei/30 de zile /TVA inclus

                   (4) Plata parcărilor prin sistemul online sau SMS va fi monitorizată prin sistemul software.
                    
             Art.13 Autovehiculele care aprovizionează Piața Agroalimentară  (str.Preparației) în intervalul orar  6.00 – 8.00, nu vor achita taxa de parcare.
             Art.14  Societăţile comerciale care îşi desfăşoară activitatea  pe b-dul Mihai Viteazu în  zona blocului  3A1 și bl. 17, care au  acces pentru aprovizionare numai de pe bulevard,  vor fi scutite de plata taxei. Pentru  aceste societăți se vor amenaja câteva parcări distinctive, în vederea aprovizionării, însă parcarea va fi strict pentru aprovizionare, nedepășind jumătate de oră staționarea.


Cap.III. CONTROLUL ÎN PARCĂRI ŞI SANCŢIONAREA ABATERILOR, CONTRAVENTII
Art.15  (1) Controlul cu privire la plata taxei de parcare se face de către agenții Poliției Locale Vulcan care vor aplica sancţiuni contravenţionale pentru nerespectarea prevederilor regulamentului. 
(2) În cazul depistării unui autovehicul oprit/staţionat/parcat neregulamentar în parcările publice, agenţii poliției locale vor întocmi şi afişa sub ştergătorul de parbriz sau pe geamul lateral o înștiințare, ce conţine locul staţionării sau parcării, data şi ora constatării, natura abaterii constatate, numărul de înmatriculare al autovehiculului. 
(3) Identificarea deţinătorului autovehiculului se va face prin accesarea Bazei de date a DRPCIV.
Art. 16 Constatarea contravenţiilor se poate face în lipsa contravenientului, atât pentru persoanele fizice cât şi pentru persoanele juridice în conformitate cu O.G.nr.2/2001 privind regimul juridic al contravenţiilor cu modificările şi completările ulterioare, fiind probată cu înregistrări video sau cu fotografii, potrivit legii. În situaţia în care contravenientul este persoană juridică în procesul-verbal se vor face menţiuni cu privire la denumirea, sediul, numărul de înmatriculare în registrul comerţului şi codul fiscal ale acesteia, precum şi datele de identificare a persoanei care o reprezintă.
Art. 17 (1) Amenda contravenţională se poate aplica oricărui contravenient persoană fizică ori juridică. 
(2) Persoana fizică/juridică răspunde contravenţional în cazurile prevăzute pentru oprire/staţionare/parcare neregulamentară şi pentru ocuparea ilegală a domeniului public şi privat al municipiului Vulcan
(3) Persoana juridică/fizică răspunde contravenţional în cazurile şi în condiţiile prevăzute de prezentul regulament.
Art. 18 (1) Se va proceda la întocmirea procesului-verbal de constatare şi sancţionare a contravenţiilor, act care se va comunica conform art.27 din OG nr.2/2001, prin poştă cu confirmare de primire sau prin afişare la sediul sau domiciliul contravenientului. 
(2) Procesul verbal de constatare şi sancţionare a contravenţiilor se va trimite deţinătorului autovehiculului prin poştă cu scrisoare recomandată cu confirmare de primire.
Art.19  (1) Constituie contravenţii şi se sancţionează cu amendă contravenţională de la 400 lei la 600 lei dacă au fost săvârșite de o persoană fizică, sau cu amendă contravențională cuprinsă între 500 lei și 1000 lei dacă au fost săvârșite de o persoană juridică, următoarele fapte: 
            a)depozitarea sau parcarea pe străzi, trotuare, zone verzi, parcări din zona blocurilor de locuințe (parcări de reședință, parcări publice), parcuri, grădini publice, terenuri virane și piețe, a utilajelor, caroseriilor, remorcilor, rulotelor (înmatriculate sau neînmatriculate) precum și depozitarea materialelor de orice fel, ca: mărfuri, ambalaje, tonete, mese, grătare, materiale de construcții, etc.; 
            Parcarea vehiculelor, identificate la litera a), este permisă numai în autobaze, spații private sau în locuri special amenajate/destinate și/sau autorizate în acest scop (campinguri, parcuri de rulote, depozite, etc.).
             a1) vehiculele și materialele, staționate sau depozitate, în condițiile literei a), vor fi considerate abandonate și în baza unui process verbal de constatare, încheiat de agentul constatator, vor fi ridicate și transportate, conform Hotărârii nr.187/2022 privind aprobarea Regulamentului privind activitățile de identificare, ridicare, transport, depozitare și eliberare sau valorificare a vehiculelor fără stăpân sau abandonate pe domeniul public sau privat al Municipiului Vulcan. 
b) ocuparea, cu autovehiculul, a unui loc de parcare cu tichet nevalidat (nemarcat sau marcat necorespunzător); 
c) ocuparea, cu autovehiculul, a unui loc de parcare cu tichet cu timpul de staţionare depăşit;
d) ocuparea, cu autovehiculul, a unui loc de parcare cu abonament expirat, cu legitimaţie care nu mai este valabilă; 
e) ocuparea, cu autovehiculul, a unui loc de parcare fără respectarea marcajelor şi indicatoarelor (parcare longitudinală, oblică sau perpendiculară); 
f) ocuparea, cu autovehiculul, a unui loc de parcare din parcările publice de scurtă durată fără plata taxei de parcare cu telefonul mobil, fără tichet, fără afişarea la vedere a tichetului sau a abonamentului pentru riverani;
g) ocuparea, cu autovehiculul, a unui loc de parcare din parcările publice de scurtă durată pentru o perioadă mai mare decât perioada prevăzută pe indicatoarele de parcare cu semnificaţia "Zona de staţionare cu durată limitată" cu panou adiţional “Parcare cu plată”; 
h) ocuparea unui loc de parcare cu un autovehicul fără numere de înmatriculare ori cu numere de înmatriculare străine sau numere provizorii pentru care nu s-a achitat taxa de parcare ori de ocupare a domeniului public (în cazul în care există posibilitatea identificării deţinătorului); 
i) ocuparea unui loc de parcare cu un autovehicul având probleme tehnice, defecţiuni, avarii, şi pentru care nu s-au achitat taxele de parcare stabilite de consiliul local;


j) ocuparea unui loc de parcare destinat autoturismelor cu un autovehicul aparţinând persoanelor fizice sau juridice care efectuează transport de persoane (microbuz sau autobuz) sau de marfă (furgonetă, camionetă sau camion); 
k) ocuparea cu un autovehicul a unui loc, din parcările publice cu plată, trasat cu marcaje de interdicţie în faţa intrărilor în curţile imobilelor, aflat între locurile de parcare delimitate de partea carosabilă prin marcaje. 
l) ocuparea, cu autovehiculul, a trotuarelor alăturate locurilor de parcare cu plată care sunt amenajate pe marginea arterelor de circulaţie şi delimitate de partea carosabilă prin marcaje; 
m) ocuparea locurilor din parcările publice cu panouri, cu materiale sau alte obiecte în scopul rezervării ilegale a locurilor de parcare sau a locurilor alăturate acestora; 
n) ocuparea cu alte tipuri de autovehicule a locurilor de parcare cu plată destinate pentru autoturisme; 
o) ocuparea locurilor de parcare, locurilor nemarcate pentru parcare, locurilor cu marcaje de interdicţie aflate în parcările cu plată, cu autovehicule care au expuse afişe de vânzare, fără achitarea taxelor stabilite pentru ocuparea temporară a domeniului public/comerţ stradal şi alte activităţi desfăşurate pe domeniul public; 
p) ocuparea locurilor de parcare, locurilor nemarcate pentru parcare ori a locurilor cu marcaje de interdicţie aflate în parcările cu plată, cu autovehicule expuse spre vânzare sau în scopuri publicitare și fără achitarea taxelor stabilite pentru ocuparea temporară a domeniului public/comerţ stradal şi alte activităţi desfăşurate pe domeniul public; 
q) ocuparea cu autovehicule a locurilor nemarcate pentru parcare ori a locurilor cu marcaje de interdicţie aflate în parcările cu plată; 
r) ocuparea cu autovehicule a intrărilor/ieşirilor în/din parcările cu plată, a căilor de circulaţie din parcări, a locurilor cu marcaje cu linie continuă aflate în parcările cu plată, a porţiunii din trecerile de pietoni aflate în zona parcării până în dreptul liniei de demarcaţie între locurile de parcare amenajate pe drumurile publice şi partea carosabilă precum şi locurile nemarcate pentru parcare aflate între trecerile de pietoni şi locurile de parcare marcate; 
s) ocuparea cu autovehicule a locurilor aflate, în afara părţii carosabile, în dreptul altor autovehicule care staţionează regulamentar pe locurile de parcare cu plată, dacă prin aceasta stânjenesc circulaţia autovehiculelor sau a pietonilor ori blochează accesul altor autovehicule la locurile de parcare sau plecarea acestora din locurile de parcare; 
t) ocuparea cu autovehicule a locurilor de parcare unde sunt organizate manifestări sociale, culturale, sportive, religioase, electorale, autorizate şi semnalizate ca atare.); 
u) ocuparea cu autovehicule a locurilor de parcare de domiciliu rezervate autoturismelor persoanelor care au domiciliul în imobilele apropiate; 
v) ocuparea locurilor de parcare cu autovehicule de marfă în zona (str.Preparației) în afara orelor de aprovizionare (6.00 – 8.00);
 (2) Pentru asigurarea unei bune circulații rutiere și pietonale, precum și pentru îmbunătățirea aspectului orașului, constituie contravenție și se sancționează cu amendă contravențională cuprinsă între 400 lei – 600 lei dacă au fost săvârșite de o persoană fizică, sau cu amendă contravențională cuprinsă între 500 lei și 1000 lei dacă au fost săvârșite de o persoană juridică, următoarele fapte:
[bookmark: _Hlk194581231]a) ocuparea domeniului public prin oprirea, staționarea și parcarea autovehiculelor în alte locuri decât cele prevăzute în prezentul Regulament: trotuare, alei pietonale, treceri de pietoni, spații verzi, etc.;
b) ocuparea domeniului public prin oprirea, staționarea și parcarea autovehiculelor în parcuri, zone de agrement, spații și locuri de joacă pentru copii;
c) ocuparea domeniului public prin oprirea, staționarea și parcarea autovehiculelor în scuaruri, pe locurile de parcare rezervate potrivit legii;
d) ocuparea locurilor amenajate și marcate corespunzător destinate încărcării autovehiculelor electrice și hibride;
e) ocuparea domeniului public prin oprirea, staționarea și parcarea autovehiculelor în zona de protecție a șanțurilor și/sau rigolelor, dacă prin aceasta s-ar putea provoca deteriorarea sau funcționarea necorespunzătoare a acestora;
f) rezervarea locurilor de parcare pe carosabil sau alte terenuri aparținând domeniului public al municipiului Vulcan și semnalizarea acestora cu diferite însemne, marcaje sau dispozitive;
g) oprirea și parcarea autovehiculului fără respectarea marcajului rutier de ghidare, astfel încât să ocupe două sau mai multe locuri de parcare;
h) blocarea prin oprirea, staționarea sau parcarea autovehiculelor a accesului în/din sedii sau puncte de lucru ale agenților economici, instituțiilor, în/din piețe, alei, curți, parcări, ganguri, garaje, șantiere de construcții, alei pietonale sau orice alte căi de acces, precum și blocarea altor autovehicule, prin parcarea necorespunzătoare;
[bookmark: _Hlk194580258]i) este interzis, expunerea pe arterele de circulație ori în parcările aparținând domeniului public și privat al municipiului Vulcan, a autovehiculelor, utilajelor ori remorcilor, având afișate anunțuri în scopul vânzării și/sau închirierii acestora;
j) montarea de indicatoare de circulație pe străzile municipiului Vulcan, fără aprobarea comisiei de circulație;
k) executarea de marcaje de către alte persoane, decât cele autorizate, pe străzi, trotuare, parcări, sau alte locuri publice; 
l) executarea de lucrări de reparații și întreținere la autoturisme pe locurile de parcare, trotuare, zone verzi sau alei;
m) degradarea, mutarea și ridicarea indicatoarelor de circulație, semafoarelor și marcajelor pe rețeaua stradală;
n) împiedicarea sau îngreunarea accesului, în orice mod, autovehiculelor destinate transportului de persoane în regim de taxi, în stațiile stabilite;
o) inscripționarea numărului de înmatriculare al autovehiculului sau a numărului autorizației de rezervare a locului de parcare pe domeniul public, garduri, clădiri sau alte zone aparținând domeniului public;
p) circulația cu autovehicule, motociclete, motorete, scutere, sau vehicule de orice fel, pe trotuare, peluzele dintre carosabil și trotuare, alei pietonale, cimitire, zone verzi și parcuri sau alte locuri publice;
q) pătrunderea fără drept a vehiculelor în perimetrul de organizare al manifestărilor cu caracter cultural-artistic, sportiv, religios, ș.a.m.d.
r) ocuparea domeniului public prin oprirea, staționarea și parcarea autovehiculelor în zona amplasamentelor destinate colectării deșeurilor menajere sau reciclabile, de natură să împiedice accesul la acestea; 
s) murdărirea stratului de uzură a drumului public, cu noroi provenit de pe roțile autovehiculelor, sau prin pierderi ori scurgeri de lubrifianți sau carburanți, de către autovehicule;
[bookmark: _Hlk194576604]t) este interzisă curățarea sau spălarea mașinilor de orice tip pe spații aparținând domeniului public sau privat al statului (trotuare, alei, spații verzi, platforme situate în fața garajelor, parcări, carosabil, curți interioare ale imobilelor de locuit, zone de agrement, cursuri de apă, lacuri, etc.;
u) neasigurarea unei etanșări corespunzătoare a autovehiculelor transportatoare, în vederea evitării murdăririi căilor de acces cu resturi din materialele transportate;
[bookmark: _Hlk194579520]v) se interzice parcarea tuturor mijloacelor de transport cu masa peste 3,5 tone în parcările special amenajate, dacă nu se încadrează în spațiile de parcare delimitate de marcajele rutiere;



w) refuzul eliberării locurilor de parcare la solicitarea angajaților Primăriei Municipiului Vulcan sau a unităților care execută lucrări pentru municipalitate, în vederea efectuării diverselor lucrări de: marcare, modernizare, lucrări la rețelele edilitare, la activitatea de deszăpezire, sau cu ocazia diferitelor acțiuni cultural-artistice, sportive și religioase, organizate la nivel local.
 (3) Constatarea contravenției și aplicarea amenzii contravenționale în locurile menționate la alin.(1) și alin.(2) se face de către polițiștii locali din cadrul Serviciului Poliția Locală Vulcan.
(4) Pentru faptele menţionate la alin.(1), lit. m), și alin.(2), lit.e, agentul constatator, poate lua măsura de confiscare a panourilor, materialelor sau alte obiectelor cu care au fost ocupate locurile de parcare şi poate aplica ulterior sancţiune contravenţională în urma comunicării datelor personale ale persoanei care a ocupat neregulamentar locul de parcare cu panouri, cu materiale sau alte obiecte, restituirea acestora fiind posibilă numai după achitarea sancţiunii contravenţionale. 
(5) Împotriva procesului verbal de constatare şi sancţionare a contravenţiilor se poate face plângere în termen de 15 de zile de la data comunicării acestuia. Plângerea se depune la instanţa competentă din raza teritorială unde îşi are sediul instituţia din care face parte agentul constatator care a aplicat sancţiunea.
(6) Conravenientul poate achita jumătate din contravaloartea minimului sancțiunii prevăzută la art.19, alin.(1) și alin.(2) în termen de 15 zile de la încheierea procesului verbal de constatare a contravenției, ori, după caz de la data comunicării, iar agentul constatator va menționa în procesul verbal această posibilitate.
CAP. IV DISPOZIȚII FINALE
 Art.20 Prezentul regulament se aplică tuturor parcărilor existente în Municipiul Vulcan.
Art.21  Prezentul regulament se aduce la cunoştinţă publică prin afişare.

   
[bookmark: _Hlk228268943][bookmark: _Hlk183594425]Municipiul Vulcan, 29.04.2026

